
ЗА ПЕРИОДА 2026-2030
                             на проф.д-р Магдалена Облакова

I. Въведение
Производството на храни от животновъдството е изправено пред нови предизвикателства, свързани с устойчивото развитие с неговите три стълба - икономически, социални и екологични.
Икономически целесъобразното управление на ресурси и отпадъци e първия фактор за устойчиво развитие на животновъдния сектор и от там производството на газовете /СН4 и СО2/, отделяни от преживните животни. Суровините от селското стопанство представляват най-скъпото вложение от гледна точка на въздействието върху околната среда, тъй като производството им е свързано с висок разход на ресурси (вода, въздух, енергия, земя). Само земеделието консумира около 70% от водата в световен мащаб (37% в ЕС) и отговаря за 9% от световните емисии на парникови газове (и 50% на емисиите в хранителната верига).
Секторът животновъдството  има респектиращ икономически дял в намаляването на емисиите си, защото тези емисии представляват загуба на скъп фураж енергия и хранителни суровини
Приблизително 25% от годишно произвежданата сухоземна селскостопанска биомаса се използва от хората, около 70% (предимно от пасища, странични продукти и неядливи остатъци от култури) се превръщат чрез животни в храна и оборски тор, а останалата част отива за биогориво. Неустойчивите селскостопански системи могат да причинят различни неблагоприятни последици за околната среда, като изменение на климата, загуба на биологично разнообразие, замърсяване на въздуха и водата поради лошо управление на хранителните вещества.
Животновъдството в момента е изправено пред критичен момент, балансирайки промишленото производство с висока плътност с предизвикателствата, свързани с устойчивостта и хуманното отношение към животните. Основните проблеми са: опазване на  околната среда (парникови газове, деградация на земята), рискове от пандемии, хуманно отношение към животните в промишленото   животновъдство и икономически натиск от недостига/или високи цени на фуражи, което се отразява както на продоволствената сигурност, така и на устойчивостта на стопанствата.
Създаването на база от качествени и количествени данни за социалната, икономическата и екологичната устойчивост и изпълнението на агроекологичните стратегии е необходимост за прилагане на политиката на ЕС (ОСП, Европейска зелена сделка, „От фермата до масата“, стратегии за биологичното разнообразие, ограничаване на АМР и др.).
Съществуват обаче значителни пропуски в познанията и по-специално по отношение на разбирането за въздействието на селскостопанските практики в различни мащаби, от местни до глобални, и способността за моделиране на тези въздействия (икономически и екологични). Належащо е анализиране на приносите на различните агроекологични практики за смекчаване ефекта от изменението на климата, повишена адаптация на селското стопанство към изменението на климата и запазване и подобряване на биологичното разнообразие, като същевременно се гарантира рентабилността на стопанството. Това ще позволи разработването и прилагането на ефективни политики за справяне с климатичните проблеми. 
Подходът „Едно здраве“ възникна с разширяващата се антимикробна резистентност и пандемии от инфекциозни болести. Той е основан на един основен принцип: за да се защити здравето на човешките популации, е от съществено значение да се запази здравето на животинските популации и екосистемите. Необходимо е изследователи от различни области да  се обединят, за да генерират знания и да информират заинтересованите страни за вземането на решения по въпросите на общественото здраве.  
Животновъдството има значителен принос за антропогенните емисии на парникови газове в световен мащаб и емисиите на замърсители на въздуха и водата. Въпреки, че интензивността на емисиите в Европа е по -ниска в сравнение с много други региони по света, са необходими възможности за по-добра оценка и подобряване на баланса на емисиите от животновъдството, оценка на подходящи показатели за емисиите на ПГ при различни породи и производствени системи, за да не се разчита единствено на намаляване консумацията на храни от животински произход за подобряване на емисионния баланс на сектора.
Научните изледвания трябва да бъдат в посока осъществяване на европейската зелена сделка и международните цели за насърчаване смекчаването на отрицателните ефекти и адаптирането на селското стопанство към изменението на климата. Те трябва да подобрят базата от знания, за да информират вземащите решения и други съответни заинтересовани страни за това как агроекологията може да допринесе за тези цели, като същевременно остане печеливша дейност за фермерите.
Нарастването на човешката популация поставя произодството на животински храни под пресата на необходимостта от увеличаване на производството с повишаване икономическата ефективност на веригата земя - животно - мляко - краен продукт. Безспорно един от ключовите мометни е ефективността на трансформацията на азота по начин, ефективен както за опазване на околната среда (почва и води), така и за повишаване на продуктивността и качеството на суровините (мляко, месо и яйца). Постигането на технологичен интегритет за ефективна трансформация на азота при производстото на храни от животински произход е свързано с научни технологии за оценка на хранителната стойност на фуражите и отделените при храносмилателните процеси газови емисии.
Обхващането на тези ключови въпроси за животновъдната наука и изследователските съображения по различни политики в науката, свързани с нови научни изследвания в животновъдството, интегрирани в различните дисциплини е пътя на България от повишаване на производителността в науката, животновъдството, търговията, финансирането, устойчивостта на продоволствената сигурност, околната среда и социално- икономическите им отражения. Ролята на изследванията в животновъдството за България са свързани със сигурността и безопасността на храните, здравето,   решаване на демографските проблеми, подобряване и мониториране на регулациите, свързани с околната среда в търсене на глобален екологичен и продуктивен ефект.
За да се справим с тези предизвикателства, се налага прилагането на интердисциплинарен подход, при който се включват нови области и специалности. Интердисциплинарни изследвания са възможни само при силни партньорства с европейски и международни научни организации, социално- икономическите общности, публичните власти и обществото като цяло. 
Изследователската дейност на Земеделски институт - Стара Загора е изцяло с приложен характер, насочена към решаване на конкретни проблеми на българския животновъд.
Основните насоки на изследователската дейност в Земеделски институт - Стара Загора са съобразно приоритетите, заложени в политиката на ЕС (ОСП, Европейска зелена сделка, „От фермата до масата“, стратегии за биологичното разнообразие и др.): устойчивост, съчетаваща иновативност, конкурентноспособност с високи доходи на заетите в Аграрния сектор при опазване на околната среда и биоразнообразието.

II. Приоритети в научноизследователската дейност на
Земеделски институт - Стара Загора
Основни приоритети в научната дейност на ЗИ - Стара Загора ще бъдат разработване на иновативни решения за постигане устойчиво развитие на животновъдството с неговите три стълба- икономически, социални и екологични.
Основна цел е и интегрирането на Земеделски институт- Стара Загора в Европейското изследователско пространство Хоризонт Европа, озаглавено „Безопасни и устойчиви хранителни системи за хората на планетата и климата”.
Предвид на горепосоченото основните приоритети в научноизследователската дейност на Земеделски институг- Стара Загора е целесъобразно да бъдат:

А. В Животновъдството
Основен приоритет: Научни технологии и приложни подходи, водещи до повишаване на конкурентноспособноста и устойчивостта в животновъдстото при опазване на околната среда и биоразнообразието. Изледователската дейност ще бъде насочена в следните направления:
1. Качество и безопасност на храните от животински произход, устойчивост на хранителната верига при различните селскостопански практики (конвенционални, агроекологични и органични системи, специализирани и смесени системи на земеделие) в различни мащаби, от местни до глобални.
· Разработване на технологии за производство на функционални храни от животински произход с допълнителни ползи за здравето на потребителите;
· Разработване на про- и пребиотични вещества, като алтернатива на употребата на антимикробни вещества в животновъдството за преодоляване на кръстосаната резистентност;
· Протеинови фуражи за селскостопанските животни;
· Развитие на хранителните технологии към безопасно производство на национално идентични храни от животински произход.
· Съхраняване на генофонда от говеда, овце, зайци, кокошки и пуйки
2. Възможности за намаляване на екологичния отпечатък от животновъдството /ограничаване на антимикробната резистентност, намаляване на въглеродните емисии. управление на торовите маси и др/:
· Разрабтване на терапии за ограничаване използването на антимикробни вещества в животновъдството. Проучване възможности за използване на пробиотици, пребиотици, лечебни билки и масла от тях като алтернатива на антибиотиците при продуктивните животни, както за нетерапевтични цели, така и за лечение. 
· Разработване на практики и иновации, които позволяват намаляване на нетните емисии на парникови газове от животновъдството, като същевременно се гарантират жизнеспособността и устойчивостта на фермите, включително адаптиране към изменението на климата и отчитане на въздействието върху околната среда и биологичното разнообразие;
[image: ] Разработване на хранителни технологии и системи за оптимизация на храненето с цел намаляване на въглеродните емисии от преживното животновъдство;
· Създаване на популации животни с намалени емисии на парникови газове при продуцирането си чрез селекционни методи;
· Разработване на система от иновативни подходи за постигане на икономически ефективен интегритет между екологичните, генетични и технолологични характеристики при производството на храни от едри и дребни преживни;
· Иновативни методи за ефективна трансформация на азота по веригата почва-животно-продуп,
[image: ] Управление на торовите маси, включително използване на животинските отпадъци като алтернативни източници на енергия.
З. Запазване на биологичното разнообразие и генетичните ресурси в условията на климатичните промени с акцент върху устойчивата производителност и xvмaнното отношение към животните:
· Иновативни технологии за управление на информацията с цел постигане на неизместени оценки на генетичната и фенотипна вариабилност на важните икономически признаци при селскостопанските животни;
· Изследване на спомагателни признаци, свързани с повишаване на устойчивостта и продължителността на продуктивния живот на селскостопанските животни;
· Нови селекционни признаци, свързващи икономически производството и преработката на животински продукти;
· Иновативни технологии за оценяване на развъдната стойност на селскостопанските животни, модел на контролен ден, с включени генетични маркери и други;
· Иновативни технологии за оценка икономическите тегла на продуктивните признаци при селскостопанските животни и създаване на икономически индекси;
· Интродуциране на специализирани високопродуктивни породи говеда, овце, зайци и птици;
· Изграждане на информационна система за мотиторинг състоянието на генетичните ресурси.
4. Разработване на система от иновативни подходи, гарантиращи устойчивост на аграрния сектор:
· Програми за интегриране на различни продуктивни системи в райони със специфични микроклиматични, фуражни и социални особености, съдържащи научна и бизнес информация, подпомагаща вземането на решения за ефективно управление на фермите;
· Интегрирани системи за производство на животински продукти, гарантиращи безопасността на потребителя;
· Разработване на водоспестяващи технологии в селското стапанство;
· Технологично подпомагане на животновъдни ферми с различен размер, включително и за биологично производство на селскостопанска продукция.
5. Иновативни методи за интелигентно животновъдство с цел преодоляване липсата на човешки ресурс в животновъдството и намаляване въздействието върху околната среда.
· Разработване на технология, чрез която основните процеси в животновъдството (хранене, бонитировка, контрол на живото тегло, ваксинации, заплождане и др.) ще се автоматизират и ще се минимизира влиянието на недостатъчната и неквалифицирана работна ръка;
· разработване на софтуер за управление тревостоя на пасищата и храненето на животните.
6. Отворена наука и отворен достъп до научни резултати - Разработване на онлайн платформа с две нива на дистанционно обучение:
l. Синхронно ДО - провежда се в реално време с използване на:
- видеоконферентна система, напр., Zoom, Skype и др.; [image: ] виртуална учебна зала, напр., BigBlueButton, Of6ce 365 MicrosoR
Teams, Google classroom и др.
2. Асинхронно ДО - провежда се в произволно време с използване на виртуална библиотека, напр., e-Learning Shell, Moodle, Blackboard и др. с публикувани в нея учебни материали в:
· текстов и графичен формат;
· видео формат;
· интерактивен мултимедиен формат.

Б/ Поливно земеделие
1. Разработване на системи и норми на поливане на различните култури.
2. Системи за мониторинг на влагоустойчивостлта на различните култури.
З. Изследване химичния състав на поливната вода и почвата, свързани с екологичното земеделие.
4. Възможности за отглеждане на бобови култури като източници на протеин при изхранване на селскостопанските животни.
Посочените основни направления са съобразени и са в унисон с ключови проблеми за европейската научна общност, което ще ни даде възможност за колаборация с учени от водещи научни структури и участие в проекти по различни грантови схеми.
В/ Сътрудничество и съвместни проекти за фундаментални и комплексни проучвания с водещи университети и институти, както у нас, така и в чужбина.

Една от основните ни задачи през следващите 4 години е задълбочаване на съществуващите връзки с научни структури от Европа и у нас. Благодарение на сътрудничеството с Университета в Падуа, Италия стартирахме проекти и изследвания по проблеми, свързани с намаляване на въглеродните емисии от животновъдството, нови протеинови фуражи и намаляване на кръстосаната резистентност. Бахме включени в консорциум от 7 държави, с водещ Университета в Падуа за разработване  на проект по Хоризонт Европа, който за съжаление не бе класиран. 
Благодарение сътрудничеството с Институг по животновъдство — Краков- Полша, Институт по животновъдство- Земун, Сърбия; три университета от Турция - в Чанаккале, Балъкесир и Айдън; Институт по животновъдство -Литва; Университета в Кишинев, Молдова имаме три успешно реализирани проекта по програма Еразъм+/ в единия сме координатори/ и два текущи проекта, където сме партньори[image: ] 
Имаме и един проект по програмата за двустранно сътрудничество между ССА и ТУБИТАК, Турция, който е втора година.
Ще продължи и сътрудничеството с Институтьт по жмвотновъдство, Скопие и Университета в Щип, Северна Македония.
По отношение запазване биологичното разнообразие и генетичните ресурси, както и стартиране на геномна селекция в овцевъдството изключително важно е сътрудничеството ни с Институт по животновъдство, Париж и Университет Падуа, Италия.
Необходимо е да се разшири съвместната изследавателска дейност с учени от ТУ- Стара Загора, УХТ- Пловдив, АУ- Пловдив, Лаборатория Л би лакт- Пловдив, както и институти от системата на ССА. Това ще позволи да се разработят интердисциплинарни проекти, което ще повиши тяхната конкурентноспособност.

Г/ Обучение и консултантска Дейност

В Земеделски институт - Стара Загора има изграден Център за обучение на възрастни по програма САПАРД, който осигурява необходимата база за обучаване на фермери и специалисти.
През следващите четири години ще продължим да извършваме консултантски услуги под различна форма. Предвиждаме да се усъвършенства информационната система, което ще подобри достъпа до информация на земеделските производители относно нови технологични решения, новостите в управлението, пазарната конюнктура, приспособяването към климатичните промени и намаляването на въглеродните емисии, вкл. и чрез изграждане на мрежи за обмен на добри практики и опит. Ще се внедри и Онлайн платформата за обучение на две нива - за обучаващи и за обучаеми. Едновременно с това ще продължи и разработването на проекти на земеделски производители по различни мерки от ПРСР.
Една от важните за нас дейности през следващите години е да продължи професионалното обучение в областта на селското стопанство. Имаме утвърдени програми от БАБХ за обучение и сертифициране по няколко програми – качество и безопасност на фуражите, хуманно отнощение към животните при отглеждане и транспорт. През последните три години сме обучили 450 фермера по тези програми.
Ще продължи провеждането на курсове с различна продължителност, информационни сесии и семинари за повишаване нивото на техническите и икономическите знания и умения в областта на управлението и бизнеса, новите технологии, качеството и безопасността на продуктите, устойчивото управление на природните ресурси, включително изискванията за кръстосаното съответствие, възобновяемите източници на енергия и биологичното производство.
Много важно е, че успешно реализирахме два проекта по Мярка 1, Подмярка 1.1 и 1.2  от ПРСР,  което  позволи да се подобрят контактите с фермери от цялата страна и бе своебразна рекламната дейност на института.
С Развъдните асоциации в говедовъдството и овцевъдството ще продължим да провеждаме семинари за обучение на специалистите, работещи в тях. Също така с Борда за яйца, птиче и заешко месо ще продължат курсовете за окачествители на яйца и птиче месо.
Разширяване на изградената в последните 14 години мрежа от фермери, с които работи инсппута. Също така засилване присъствието на учени от ЗИ- Стара Загора в интернет пространството по различни теми.
Една от целите е изграждане на демонстрационна ферма, което ще даде възможност да се представят всички иновативни решения, целящи адаптация и устойчивост на земеделските стопанства в условията на екзогенни удари.
Д/ Задълбочаване сътрудничеството и научното подполшгане на развъдните и браншови организации в животновъдството:

Изключително важна дейност за нас, която дава възможност и за обратна връзка относно стойността на изследванията в областта на селекцията и репродукцията.
· Продължаване и разширяване обхвата на оценяване на развъдната стойност на животните, включени в Развъдните организации;
· Разработване на информационна система за подобряване достъпа до информация на земеделските произвоидители, относно нови технологични решения, новости в управлението, пазарната конюнктура, приспособяването към юшматичните промени и намаляването на въглеродните емисии, включително и чрез изграждане на мрежи за обмен на добри практики и опит.

III. Структура на Земеделски институт - Стара Загора
За осъществяване на посочените приоритети в ЗИ- Стара Загора и според изискванията за минимум 7 учени са обособени следните звена:
l. Отдел ”Развъждане и технологии в говедовъдството”
2. Отдел ”Развъждане и технологии в овцевъдството”
З. Отдел ”Развъждане и технологии в птицевъдството и зайцевъдството”
4 Лабораторен блок
5. Експериментална база

Лабораторният блок в Земеделски институт включва:
· Лаборатория за анализ на кръвни показатели
· Лаборатория за анализ на мляко; 
· Лаборатория за анализ на месо;
· Лаборатория за анализ на фуражи;
Лабораторният блок е оборудван по проекти към МОН, съобразно предвидените научни изследвания в следващите години и нуждите на земеделските производители. При нас е единствената в България АНКОМ система за in-vitro анализ на общото количество отделени парникови газове от преживното животновъдство. Тази система дава възможности за много точна оценка на смилаемост и енергийна стойност на различните фуражи и добавки.
Така изградената структура е ефективна и работеща, гарантираща изпълнение на разработените проекти.

IV. Научен и кадрови потенциал

В Института работят 24 учени, от които 4 професори, 8 доценти, 6 главни асистенти и 6 асистенти. От тях с научна степен  ,.доктор” - 18.  Имаме трима редовни докторанти / двама към докторантското училище/ и задочни - 4.
Целите, които си поставяме е да продължим с усилията за приемането на докторанти по акредитираните три програми през следващите години. Необходимо е да се положат всички усилия обявените конкурси за докторанти  да се запълнят. Това ще гарантира не само приемственост в изследванията и подобряване възрастовия състав на учените от Института, но и избор на качествени и амбициозни млади хора.
В момента пред защита е един докторант и зачислени в докторантура 2 асистенти. Искам да подчертая, че това са млади хора, които се зачисляват след година и половина и имат над 80% разрработен дисертационен труд. Също така имаме двама докторанти от трима заявени към докторантското училище. Считам, че на следващия прием ще попълним и последната заявена бройка. Целта ни е да осигурим всички условия за изпълнение на учебните планове и защита на дисертационен труд в рамките на 3-3,5 години. Предвиждаме през следващите четири години минимум двама учени да покрият изискванията за доцент и един за професор.  
Възрастовата структура в Земеделски институт е много добра. Над 50% от учените са под 40 години. Това осигурява приемственост във всички области на дейност на Института. Целите през следващия период са да се запази тази тенденция и всички млади учени да защитят докторска дисертация, да преминат в следваща степен или да се хабилитират в зависимост от нивото, на което се намират в момента. 
Като слабост отчитаме недостатъчната публикационна дейност на учените от Института. Ето защо една от основните ни цели е да се повиши броя на публикациите в реферирани списания, както и участия в научни конференции не само у нас, но и в чужбина. 

V. Финансиране на научната дейност

Финансиране на научната дейност ще се търси от:
· от проекти към ССА;
· от проекти с външно финансиране: към МОН, МТСП, МИ,
ПРСР и др. грантови схеми;
· от проекти по програми, финансирани от ЕС — основно Хоризонт Европа;
· Съвместни разработки с институти със сходна дейност в системата на ССА и други заинтересовани институции;
· от внедряване на научни разработки и разработване на проекти по различни програми на земеделски производители; 
·  от обучение на фермери;
· от анализи на фуражи и животинска продукция;
· сътрудничество с други заинтерисовани частни и публични организации при реализация на иновативни технологии или технологични елементи.
Целта на екипа през следващите години са проекти с външно финансиране /МОН/ и най-вече включване в консорциуми по проекти, финансирани по Хоризонт Европа.
Съвместно с партньорите ни от посочените чуждестранни научни структури да продължи разработването на проекти по програма Еразъм+. Макар и с финансиране основно за обмен на знания, те позволяват да се разширят контактите на учените от Института. Младите колеги имат възможност да се запознаят с водещи учени в тяхната област на изследвания, да участват в дискусии и обогатят познанията си.
Предвиждаме закупуване на апаратура за дооборудване на отделните лаборатории, която ще позволи да се обхванат по-голям брой анализи, да се повиши точността на получените резултати и разбира се това ще намали разходите за тях. Особено голямо значение за нас има скрининга на съдържанието на микроорганизми в млякото и водата през различните периоди и региони за безопасността на произведената продукция.
Много важно за бъдещите изследвания и възможности за влизане в колаборация с екипи от Европа е закупуването на апаратура за анализ на мастни киселини и техните производни в животинските продукти.
Предвиждаме през следващите години да се задълбочат връзките с бизнеса, развъдните и браншови организации. На този етап в Института се анализират млечни проби на четири основни развъдни структури в говедовъдството и фуражи на редица фермери и консултантски фирми.
Много важен елемент от дейността на Института е да се продължи обучението на фермери, което освен че е източник на средства, дава възможност за обратна връзка и коректив на научните ни изследвания.
VI. Мерки за повишаване ефективността от научната дейност

1. Разработване на стратегия за развитие на научните изследвания в ЗИ- Стара Загора съобразно приоритетите, залегнали в Хоризонт Европа. Динамиката в развитието на аграрния сектор у нас, променящите се изисквания на потребители и пазари налагат коригиране на основните насоки на научните изследвания в Института периодично.
2. Прием на докторанти за обучение по три специалности, за които Земеделски институт има акредитация към НАОА.
· За постоянно действащи научни работници се назначават само най-добре изявилите се докторанти начин за повишаване квалификацията на научния потенциал.
Участие на младите учени във всички етапи на организация и изпълнение на научни опити и извършване на анализи. Това им дава възможност за усвояване на нови методики, за повишаване на квалификацията и точност на получените резултати. Подобно на партньорите ни от Университета в Падуа, в Земеделски институт -Стара Загора техническият персонал е сведен до един инж. химик и един техник. Цялата дейност по извършване контрол на продуктивни признаци, вземане и анализ на проби мляко и фуражи, обработка на данни се извършва от младите учени. Тази тенденция се предвижда да продължи и през следващите години.
Провеждане на периодични дискусии по различни проблеми и казуси с участие на учени от университетите и други научни институти. Така ще се създадат предпоставки за разработване на съвместни проекти, запознаване с различни гледни точки и повишаване качеството на научната продукция.
Планираме да продължи обучението на учените от Института в чуждестранни научни организации, финансирани по проект на ССА към програма Еразъм+.

VII. Административно-счетоводният отдел на Института е сведен до минимум. Той е интензивно натоварен, предвид разнообразната дейност и големия брой звена в Института. За подобряване на дейността му е необходимо:
· доизграждането на вътрешна информационна система, позволяваща завишаване контрола и своевременната обработка на резултатите от първичната счетоводна отчетност; - повишаване квалификацията на персонала;
· подмяна на наличните компютри.
VIII. Експериментална дейност
Експерименталната база към ЗИ-Стара Загора е една от най-големите и с различни направления бази в системата на ССА. Тя дава възможност за извършване на значителен обем изследователска дейност и публикации в реферирани списания /Q1,Q2,Q3/, което е показател за значимостта на тези резултати.  Отглежданите животни в Експерименталната база към ЗИ  са национален гернофонд. Някои породи овце /Черноглава плевенска и Местна старозагорска/ и кокошки  Черна шуменска и Червена старозагорска/ са застрашени от изчезаване. Това налага тяхното съхраняване, за да не бъдат прехвърлени в графа изчезнали. Също така Експерименталната база към ЗИ е и източник на ценни разплодни животни за фермите в цялата страна.
През следващите четири години не предвиждаме драстична промяна в броя на отглежданите говеда, овце, зайци, кокошки и пуйки.
Част от наличната материална база считаме да превърнем в Център по генетика. Идеята ни е това да бъде съвкупност от център за осеменяване, за изпитване на кочове по потомство и информационен център. Това ще помогне работата ни при създаване нареферентни популации при породите овце и старт на геномна селекция в овцевъдството. Евентуални партньори при този проект са Развъдните организации в овцевъдството и ИАСРЖ
Млечният цех ще продължи да бъде база за разработване на традиционни млечни продукти.  Планираме производство на млечни продукти на база магарешко мляко, които могат да бъдат отнесени към групата на функционалните храни. Анализът на директните продажби на продукцията на Института (ние сме първите, започнали дейност по Наредба 26) показва, че краткия път на  доставки е единствения начин за животновъдите в условията  на тежка криза, каквато е в момента. От друга страна тази затворена система – „От фермата до масата“- е пример за животновъдите за излизане директно на пазара и повишаване нето приходите им.
Ще завърши реконструкцията на кланичен пункт за бели меса. Това се наложи поради липсата на кланица за зайци в цялата страна и  ще ни позволи реализация на кокошки и зайци в охладено състояние, на по-добра цена и  без разходи за клане, които са доста високи.
За намаляване разходите на ел. енергия предвиждаме да увеличим соларните панели във фермите. Изчисленията ни показват, че инвестицията ще бъде изплатена за 8 месеца.
Един от приоритетите ни е подмяна на инкубаторите в птицевъдна ферма. Същите са от 70-те години и с много висок разход на ел. енергия и резервни части.
Земеделски институт обработва около 2600 дка земя, основно арендована. В по-голямата си част наличната техника вече е подменена, но все още има много стара, при която се налагат чести ремонти, което не само затруднява качествено и в срок извършване на различните технологични процеси, но и завишава себестойноспа на получените фуражи - зърнени, сочни и груби. Целта ни е да подменим част от товаро-разтоварващата техника с електрическа, което ще намали драстично разхода на гориво
Предвид стартирането на приеми по различни интервенции планираме разработване на проект, който да включва закупуването на земеделска техника и поставянето на панели. Това обаче е проблемно, поради факта, че Община Стара Загора не е селски регион.
Управление на Земеделски институт — Стара Загора
Съществуващата в момента и утвърдена с Устройствения правилник на Института система на управление е ефективна. Основен орган е Общото събрание на учените. Решенията се вземат от Дирекционен съвет по предложения на ръководителите на съответните звена. Необходимо е да се продължи практиката със създаване на работни групи по дадени проблеми, което позволява обсъждане от по-голям брой хора и вземането на най-доброто решение.
Заключение:
Целта на настоящата програма е Земеделски институт - Стара Загора да продължи да бъде научна институция, работеща в тясна връзка с бизнеса и можеща да предостави на фермери и специалисти от аграрния сектор информация и решения по проблеми, свързани със селекция, хранене, технология на отглеждане, дигитализация, здрава и безопасна храна и управление на стопанствата. Да продължи с различните форми на обучение на фермери, повишаващи тяхната информираност и възможност за вземане на правилни управленски рещения в този труден за сектора период. Да участва активно при разработване и внедряване на политики, съобразно приоритетите, заложени в политиката на ЕС (ОСП, Европейска зелена сделка, От фермата до масата, стратегии за биологичното разнообразие, биоикономика и др.), които да гарантират устойчивост, съчетаваща иновативност,   конкурентноспособност с високи доходи на заетите в аграрния сектор при опазване на околната среда и биоразнообразието.

